Hewari ur d-yeqqar acemma, zemraɣ ad ttemslay-aɣ s tesaɛtin, ur d yettara ara dahn-is ɣur-i. Aqcic-a ur yettwafham ara, d awḥid, ala netta i yettrusun aserwal n temdint deg uzniqnni d tebirit, ma yella d nukni nersa tiqcabiyin d uṭerbuc. Tameddit ad yexdem ticrektin s yeqčuḍen n tzemmurt. Ṣebaḥ, ddiɣ yid-s ɛawn-aɣ-t ad yeɣum ticrektin-nni. Yall tiklet mi ara d-yers wefrux ad yebdu ad yekkat ifariwen-is, ad newet fell-as ad ten-arr ɣer daxel n tfergact akken ad d-nnernu wiyaḍ. Seyin ad neṣub ɣer webrid ad n-awi arazen n ṣeyada i yeṣyaden n yefrax yesnen.